Danel Goikolea

Danel Goikolea Diaz (Arrasate, 1969 - ib., 2022ko urtarrilaren 15a)  bertsolari zein bertsozalea izan zen. 

Arrasate Euskaldun Dezagun elkartean bertso Eskola sortu zuen.

 Txikitatik bertsolaritzan 
Lehen pausuak Eskoriatzako Almeneko bertso-eskolan eman zituen bost urterekin, aitak eramanda. Patxi Goikolearen, Almeneko bertso-eskola aitzindariaren sortzaileetako bat, semea zen. Felix Iñurritegi, Jon Iñaki Izarzelaia, Arantzazu Loidi, Aitor Sarasua eta Jon Sarasuarekin batera aritu zen, besteak beste.

1980an, Gipuzkoako Eskolarteko Txapelketan kantatu zuen lehen aldiz publikoan, Donostian. Hogei urterekin utzi zion konturatu zelako ez zuela publikoaren aurrean disfrutatzen.

 Azken bertso publikoa 
2022ko urtarrilaren 4an, Eskoriatzako udal pilotalekuan bildu zen Xanti Iparragirreren azken agurra. Bere maisu izandakoari eskaini zion azken bertso publikoa Jon Sarasua eta Andoni Egaña bertsolariekin batera.

Danel Goikoleak Xanti Iparragirreri eskaini zion bertsoa:Txapelhandiak gure artean

eman du bere itzala

maisua izan zaitugu eta

ez da suerte makala!

Nola dantzatu erakutsiaz

bizia eta azala

ea guk ere egiten dugun

zuk nahi zenuen bezala.
Hitzak neurtzeko doaiarekin

Hitzak neurtzeko doaiarekin

etorria Añarbetik

etenik bako borrokalari

maite zenuenagatik

oraindik ere ikusten zaitut

so zaudela txapelpetik

argi handi bat piztu diguzu

sasi guztien gainetik.

 Kanpo estekak 
 Danel Goikolea Bertsolaritzaren datu-basean
 Danel Goikolearen gertukoek kolpe gogorra izan dela adierazi dute
 Azken agurra Danel Goikoleari

Kategoria:Gipuzkoako bertsolariak
Kategoria:Arrasatearrak